პროფესორ ლევან ტიელიძის საჯარო ლექცია
2024-10-03 17:00 - 18:00 (Asia/Dubai)
3 ოქტომბერს, 17:00 საათზე, ილიას სახელმწიფო უნივერსიტეტის T102 აუდიტორიაში ილიაუნის ასოცირებული პროფესორი, ავსტრალიის მონაშის უნივერსიტეტის მკვლევარი ლევან ტიელიძე წაიკითხავს ორნაწილიან საჯარო ლექციას.
მომხსენებელი ისაუბრებს 2023-2024 წლების ანტარქტიდულ ექსპედიციაზე, რომლის დროსაც უშუალოდ მისი მონაწილეობით კომპლექსურად იქნა შესწავლილი აღმოსავლეთ ანტარქტიდის დენმენის მყინვარი.
მეორე ნაწილში განიხილავს კავკასიონის მყინვარების დღევანდელ მდგომარეობასა და ძველი გამყინვარება-კლიმატის რეკონსტრუქციის მცდელობებს.
მომხსენებლის შესახებ
ლევან ტიელიძემ 2016 წელს საქართველოში დაიცვა სადოქტორო დისერტაცია, 2022 წელს კი – მეორე სადოქტორო დისერტაცია ახალი ზელანდიის ანტარქტიკის კვლევით ცენტრში. ამჟამად ილიას სახელმწიფო უნივერსიტეტის ასოცირებული პროფესორია გლაციოლოგიის მიმართულებით და ავსტრალიის მონაშის უნივერსიტეტის მკვლევარი.
სამუშაო ენა: ქართული
დრო: 3 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ N3/5
დასწრება თავისუფალია.

წიგნის „თბილისის არაბულენოვანი ეპიგრაფიკული ძეგლების“ პრეზენტაცია
2024-10-02 17:00 - 18:30
2 ოქტომბერს, 17:00 საათზე, გიორგი წერეთლის აღმოსავლეთმცოდნეობის ინსტიტუტში გაიმართება წიგნის „თბილისის არაბულენოვანი ეპიგრაფიკული ძეგლების“ პრეზენტაცია.
ნაშრომი გამოიცა შოთა რუსთაველის საქართველოს ეროვნული სამეცნიერო ფონდის დაფინანსებით (#FR -21-670).
წიგნის ავტორები არიან გიორგი წერეთლის აღმოსავლეთმცოდნეობის ინსტიტუტის მკვლევრები – ეთერ ღვინიაშვილი (პროექტის ხელმძღვანელი), მურმან ქუთელია და თბილისის თავისუფალი უნივერსიტეტის პროფესორი გიორგი ნარიმანიშვილი.
მასში წარმოდგენილია პროფესორ ცისია კახიანის საარქივო მასალის ნაწილი, რომელიც თბილისის არაბულენოვან ეპიგრაფიკულ ძეგლებს ეხება, ასევე მისი ხელმძღვანელობით კვლევითი ჯგუფის მიერ შესწავლილი წარწერები და მოგვიანებით აღმოჩენილი არაბულენოვანი ძეგლები.
საარქივო მასალები და წარწერები განხილულია ისტორიულ კონტექსტში.
სამუშაო ენა: ქართული
დრო: 2 ოქტომბერი, 17:00-18:30 საათი
ადგილმდებარეობა: გიორგი წერეთლის აღმოსავლეთმცოდნეობის ინსტიტუტი, ილიას სახელმწიფო უნივერსიტეტის S კორპუსი, ოთახი N201/202
დასწრება თავისუფალია.

ვორკშოპი „იაპონური სამოსი, კალიგრაფია და ორიგამის ხელოვნება“
2024-10-02 12:00 - 13:00
2 ოქტომბერს, 12:00 საათზე, ილიას სახელმწიფო უნივერსიტეტის G106 აუდიტორიაში ილიაუნის აღმოსავლეთმცოდნეობის ინსტიტუტის იაპონური ცენტრის ორგანიზებით გაიმართება იაპონური კულტურისადმი მიძღვნილი ვორკშოპი „იაპონური სამოსი, კალიგრაფია და ორიგამის ხელოვნება”.
მას გაუძღვებიან ილიაუნის ასოცირებული პროფესორი ჯაბა მესხიშვილი და იაპონიის საერთაშორისო თანამშრომლობის სააგენტოსთან თანამშრომლობის ფარგლებში მოწვეული იაპონური ენის ლექტორი რისა უჩიდა.
ვორკშოპის მონაწილეები გაეცნობიან ინფორმაციას იაპონურის სამოსის, კალიგრაფიისა და ორიგამის შესახებ, საშუალება ექნებათ, მოირგონ იაპონური სამოსი, სპეციალური იაპონური ფუნჯების საშუალებით შეასრულონ კალიგრაფიის ნიმუშები და გააკეთონ ორიგამი (ქაღალდის ფიგურები).
სამუშაო ენები: ქართული, ინგლისური
დრო: 2 ოქტომბერი, 12:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1.
დასწრება თავისუფალია.

2024-09-30 16:00 - 20:00
30 სექტემბერს, 16:00 საათზე, ილიას სახელმწიფო უნივერსიტეტში გაიმართება კულტურული ფესტივალი Culture Fest 2024.
ფესტივალზე საერთაშორისო და ადგილობრივი სტუდენტები წარადგენენ ბანგლადეშის, ეგვიპტის, ინდოეთის, იორდანიის, ირანის, პალესტინის, პარაგვაის, საქართველოს, სირიის, სუდანისა და ტუნისის ტრადიციულ ტანისამოსს, ეროვნულ ცეკვებს, სიმღერებსა და კერძებს.
სტუდენტების ორგანიზებით გაიმართება შეჯიბრება სამაგიდო თამაშებში, ხნით მოხატვის კლასები და ა.შ.
თარიღი: 30 სექტემბერი
დრო: 16:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო, ქ. ჩოლოყაშვილის გამზ. N3/5

ილიაუნის პირველკურსელთა მიღების ცერემონია - WELCOME PARTY 2024
2024-09-28 19:00 - 22:00
ლიას სახელმწიფო უნივერსიტეტის პირველკურსელთა მიღების ცერემონია 28 სექტემბერს, 19:00 საათზე, ილიაუნის E კორპუსის შიდა ეზოში გაიმართება.
ღონისძიებას გახსნიან და ახალწვეულებს ცხოვრების ახალი ეტაპის დაწყებას მიულოცავენ ილიას სახელმწიფო უნივერსიტეტის რექტორი, პროფესორი ნინო დობორჯგინიძე და ილიას სახელმწიფო უნივერსიტეტის ადმინისტრაციის ხელმძღვანელი, ქეთევან დარახველიძე.
ტრადიციულად პირველკურსელთა მიღების ცერემონიაზე წელსაც დავაჯილდოებთ ერთიანი ეროვნულ გამოცდების წარმატებულ და ილიაუნის სასტიპენდიო პროგრამებში გამარჯვებულ პირველკურსელებს.
დაჯილდოების შემდეგ დაუკრავენ

Tape Visitors
MORB

გილოცავთ სასწავლო წლის დაწყებას და გელოდებით!
დრო: 28 სექტემბერი, 19:00 საათი
ადგილმდებარეობა: ქ. ჩოლოყაშვილის გამზ. N3/5, ილიას სახელმწიფო უნივერსიტეტის E კორპუსის შიდა ეზო
დასწრება თავისუფალია.

ილიაუნის სამეცნიერო პიკნიკი 2024
2024-09-28 12:00 - 17:00
28 სექტემბერს, 12:00-დან 17:00 საათამდე, ილიას სახელმწიფო უნივერსიტეტის ეზოში გაიმართება ილიაუნის სამეცნიერო პიკნიკი 2024.
სამეცნიერო პიკნიკის მიზანია მეცნიერების პოპულარიზაცია და თანამედროვე სამეცნიერო მიღწევათა სახალისო ფორმით წარმოჩენა ნებისმიერი ასაკის სტუმრისთვის.
ილიაუნის მეცნიერები და მეცნიერების პოპულარიზაციის ჯგუფები ილიაუნის ეზოში საინტერესო ექსპერიმენტებს, ინტერაქციულ გამოფენებსა და შემეცნებით-გასართობ პროგრამებს შემოგთავაზებენ.
პიკნიკზე დააკვირდებით საინტერესო აქტივობებს, რომლებიც ხსნიან ფიზიკის, ქიმიის, ბიოლოგიის და სხვა მეცნიერებათა მომხიბვლელ პრინციპებს.
ექსპერიმენტებისა და დემონსტრაციების გარდა თბილისის ზოოპარკი, განათლებასთან დაკავშირებული საერთაშორისო ორგანიზაციები, საჯარო და კერძო სკოლები და კერძო ორგანიზაციები წარმოგიდგენენ სხვადასხვა ტექნოლოგიურ სიახლეს, ასევე საკუთარ კვლევებსა და მიღწევებს.
ჩვენი სამეცნიერო პიკნიკი უფრო მეტია, ვიდრე უბრალოდ გართობა და თამაშები – ეს არის შესაძლებლობა, წვლილი შევიტანოთ გაეროს მდგრადი განვითარების 17 მიზნიდან მე-4 მიზნის (SDG 4) – „ხარისხიანი განათლება: ინკლუზიური და თანასწორი განათლების უზრუნველყოფა და უწყვეტი სწავლის შესაძლებლობის შექმნა ყველასათვის” – შესრულებაში.
რატომ არის მნიშვნელოვანი სამეცნიერო პიკნიკი SDG 4-ისთვის:

პრაქტიკული სწავლება: ინტერაქციული სამეცნიერო ექსპერიმენტები და დემონსტრაციები ხელს უწყობენ კრიტიკული აზროვნების, ცნობისმოყვარეობისა და პრობლემის გადაჭრის უნარის განვითარებას;
ინკლუზიური განათლება: ილიაუნის სამეცნიერო პიკნიკი ყველასთვისაა და ხელს უწყობს ვიზიტორების წვდომას ხარისხიან საგანმანათლებლო შესაძლებლობებზე განურჩევლად ასაკისა და გამოცდილებისა.
უწყვეტი სწავლების (lifelong learning) წახალისება: პიკნიკი ეხმარება როგორც ბავშვებს, ისე მოზრდილებს მეცნიერების საოცრებების შესასწავლად. მისი მიზანია სწავლისადმი უწყვეტი გატაცების გაღვივება.

სამეცნიერო პიკნიკის დასრულების შემდეგ ღონისძიების მთავარ სცენაზე ტრადიციულად წელსაც გაიმართება პირველკურსელების მიღების ცერემონია.
დრო: 28 სექტემბერი, 12:00 -17:00 საათი
ადგილმდებარეობა: ილიას სახელმწიფო უნივერსიტეტის ეზო (ქ. ჩოლოყაშვილის გამზირი N3/5)
დასწრება თავისუფალია.

საერთაშორისო კონფერენცია „მედიცინა და ინოვაცია“
2024-09-28 10:00 - 16:00
28 სექტემბერს, 10:00 საათზე, ილიას სახელმწიფო უნივერსიტეტის G106 აუდიტორიაში პროექტის ”InTech4MED – ინოვაცია და ტექნოლოგია მედიცინაში” ფარგლებში გაიმართება სამეცნიერო კონფერენცია „მედიცინა და ინოვაცია“.
მისი მიზანია მედიცინის, ბიომედიცინის, საზოგადოებრივი ჯანმრთელობისა და მასთან დაკავშირებული სამეცნიერო სფეროების ახალგაზრდა მკვლევრებისა და სტუდენტების მიერ კვლევითი პროექტებისა და მათი შედეგების პრეზენტაცია, ახალგაზრდა მეცნიერთა კვლევითი უნარების განვითარების ხელშეწყობა ინტერაქტიული საგანმანათლებლო და პრაქტიკული აქტივობით.
სამიზნე ჯგუფი: ახალგაზრდა მკვლევრები, დოქტორანტები და მაგისტრანტები
ონლაინ დასასწრებად გთხოვთ, შეუერთდეთ zoom-ის ბმულს:

https://iliauni-edu-ge.zoom.us/j/85308294798?pwd=[REDACTED]

შეხვედრის ID: 853 0829 4798
პაროლი: 847179
სამუშაო ენა: ინგლისური
დრო: 28 სექტემბერი, 10:00-16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

დისკუსია „თბილისი-სოხუმი-მოსკოვი: საბჭოთა სამკუთხედი“
2024-09-27 15:00 - 16:00
27 სექტემბერს, 15:00 საათზე, ილიას სახელმწიფო უნივერსიტეტის G106 აუდიტორიაში ილიაუნის სოციალური და კულტურული კვლევების ინსტიტუტის ორგანიზებით გაიმართება დისკუსია „თბილისი-სოხუმი-მოსკოვი: საბჭოთა სამკუთხედი“.
შეხვედრაზე განხილული იქნება შემდეგი თემები: ნესტორ ლაკობასა და მის შემდგომი აფხაზი ლიდერების მიერ „ორი ცენტრის“ გამოყენება მიზნების მისაღწევად, განხვავებული რეაქცია თბილისსა და სოხუმში 1956 და 1978 წლების მოვლენებზე და რა გავლენა მოახდინა ამან დამოუკიდებლობისშემდგომ მოვლენათა განვითარებაზე.
დისკუსიას გაუძღვებიან:

ქლერ კაიზერი, ჯორჯთაუნის უნივერსიტეტის ასოცირებული პროფესორი

პროფესორი კაიზერი საქართველოს აკადემიური წრეებისათვის ცნობილია, როგორც ავტორი წიგნისა „ქართველი და საბჭოელი – ტიტულირებული ერი და სტალინის აჩრდილი კავკასიაში“, რომელიც ეძღვნება ნაკლებად გამოკვლეულ საბჭოთა პერიოდს მეორე მსოფლიო ომიდან დამოუკიდებლობის მოპოვებამდე.
დისკუსიის მოდერატორი

ქეთი ეფაძე, იდენტობისა და მეხსიერების მკვლევარი, თბილისის სახელმწიფო უნივერსიტეტი

სამუშაო ენა: ინგლისური
დრო: 27 სექტემბერი, 15:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

საერთაშორისო კონფერენცია „ტურიზმის პოტენციალი კულტურული მემკვიდრეობისა და ეროვნული კონფლიქტების ფონზე“
2024-09-24 10:00 - 17:00
24 სექტემბერს ილიას სახელმწიფო უნივერსიტეტის G106 საკონფერენციო დარბაზში გერმანიის კონსტანცის გამოყენებით მეცნიერებათა უნივერსიტეტისა (HTWG Konstanz) და ილიას სახელმწიფო უნივერსიტეტის ორგანიზებით გაიმართება საერთაშორისო კონფერენცია „ტურიზმის პოტენციალი კულტურული მემკვიდრეობისა და ეროვნული კონფლიქტების ფონზე“.
კონფერენციის მიზანია მეცნიერთა, მკვლევრების, პრაქტიკოსებისა და სხვა დაინტერესებულ პირთა შეკრება კვლევის შედეგებისა და შეხედულებათა გასაზიარებლად.
აბსტრაქტების მიღება და კონფერენციაზე რეგისტრაცია
კონფერენციაზე მოხსენების წარდგენის მსურველებს გთხოვთ, გამოგზავნოთ აბსტრაქტები ტურიზმის, კულტურული მემკვიდრეობისა და ეროვნული კონფლიქტების სხვადასხვა ასპექტის, ასევე მათ შორის კავშირის შესახებ.

მომხსენებლად რეგისტრაციისთვის ეწვიეთ ბმულს: მომხსენებელთა რეგისტრაცია
მსმენელად რეგისტრაციისთვის ეწვიეთ ბმულს: დამსწრეთა რეგისტრაცია

აბსტრაქტების მიღების ბოლო ვადაა 2024 წლის 15 სექტემბერი.
სამუშაო ენა: ინგლისური
ადგილმდებარეობა: ილიას სახელმწიფო უნივერსიტეტის G106 საკონფერენციო დარბაზი, გ. წერეთლის ქუჩა N1

მე-20 საუკუნის დასაწყისის უნიკალური ფოტოგამოფენა ილიას სახელმწიფო უნივერსიტეტში
2024-09-23 14:00 - 16:00
23 სექტემბერს, 14:00 საათზე, ილიას სახელმწიფო უნივერსიტეტში საბჭოთა წარსულის კვლევის ლაბორატორია (სოვლაბი) წარმოგიდგენთ ნიკოლაძე-ღამბაშიძეების ოჯახური კოლექციის დღემდე უცნობ ფოტოგამოფენას, რომლის კურატორია ცნობილი ფოტოგრაფი გურამ წიბახაშვილი.
მინის ნეგატივები, რომლებიც სოვლაბმა ოჯახის ერთ-ერთი შთამომავლისგან შეიძინა, მე-20 საუკუნის დასაწყისის, მათ შორის საქართველოს დამოუკიდებლობის პერიოდის, რამდენიმე საკვანძო პოლიტიკურ მოვლენას ასახავს.
საბჭოთა კავშირის შემადგენლობაში საქართველოს 70 წლის არსებობის განმავლობაში ტოტალიტარული სისტემა გეგმაზომიერად აქრობდა არა მხოლოდ არასასურველ ადამიანებს, არამედ არასაბჭოთა ყოფისა თუ მოვლენების ამსახველ ვიზუალურ მასალასაც, რადგან ოფიციალურ პროპაგანდისტულ ნარატივებს არ ეხმიანებოდა. საბჭოთა რეჟიმის ამოცანა იყო ახალი საბჭოთა რეალობის შექმნა და არასაბჭოთა, არატოტალიტარული ყოფის მეხსიერებიდან წაშლა.
რუსული საბჭოთა საოკუპაციო რეჟიმი დამოუკიდებელი საქართველოს პოლიტიკური თუ საზოგადოებრივი ცხოვრების ამა თუ იმ მოვლენის ამსახველ ფოტოებსა და კინოფირზე აღბეჭდილ დოკუმენტურ მასალას არქივებში კეტავდა ან მოსკოვში გაჰქონდა როგორც „მტკიცებულება“. ამის გამო არაერთი ამგვარი მოვლენა მეხსიერებიდან გაქრა ან მხოლოდ ფრაგმენტულად შემორჩა, მიუხედავად იმისა, რომ ფოტოებსა და კინოფირებზე იყო აღბეჭდილი.
გამქრალი მეხსიერების ნაწილობრივ შესავსებად ნიკოლაძე-ღამბაშიძეების ოჯახის დღემდე უცნობი ფოტომემკვიდრეობა ფასდაუდებელი მნიშვნელობისაა.
ნიკო ნიკოლაძე, საქართველოს ევროპისკენ სწრაფვის ერთ-ერთი მოთავე, თავად იყო ფოტოგრაფიით გატაცებული და ეს ხელოვნება შვილებს – გიორგის, თამარსა და რუსუდანს – შეასწავლა. გიორგი ნიკოლაძე, ქართული მათემატიკის სამეცნიერო სკოლის, ინჟინერიის, ალპინიზმისა და ტანვარჯიშის ცნობილი პიონერი, ჟორჟეტა ღამბაშიძეზე იყო დაქორწინებული. ფოტოგრაფიით იყო გატაცებული მისი მამა, ექიმი ვახტანგ ღამბაშიძე, განმანათლებელი და პოლიტიკური მოღვაწე, და ქალიშვილიც მის კვალს გაჰყვა. ნიკოლაძე-ღამბაშიძეების ოჯახის ობიექტივში მე-19 საუკუნის ბოლოსა და მე-20 საუკუნის დასაწყისის თითქმის ყველა საკვანძო მოვლენა მოხვდა.
გამოფენა და დისკუსია ორგანიზებულია პროექტის „საბჭოთა მეხსიერება: ნოსტალგია და რუსული ისტორიის გადასინჯვა/გააზრება ფაქტებზე დაყრდნობით“ (“The Memory Project: Face-based Countering of Soviet Nostalgia and Russian Historical Revisionism”) ფარგლებში, რომლის კოორდინატორია ილიას სახელმწიფო უნივერსიტეტი. პროექტში ჩართული არიან ჰარვარდის უნივერსიტეტი, საბჭოთა წარსულის კვლევის ლაბორატორია, ინფორმაციის თავისუფლების განვითარების ინსტიტუტი, ქართული ლიტერატურის მუზეუმი, საქართველოს პენცენტრი, ილიაუნის მეხსიერების კვლევების ცენტრი, მწერალთა სახლი და საქართველოს ეროვნული ფონდი. პროექტი დაფინანსებულია საქართველოში აშშ-ის საელჩოს მიერ.
დრო: 23 სექტემბერი, 14:00 საათი
ადგილმდებარეობა: ი. ჭავჭავაძის გამზ. N32, ილიას სახელმწიფო უნივერსიტეტის A კორპუსის ფოიე.
დასწრება თავისუფალია.

წიგნის „La Géorgie à la croisée des cultures - საქართველო კულტურათა გზაგასაყარზე“ პრეზენტაცია
2024-09-20 15:00 - 16:00
20 სექტემბერს, 15:00 საათზე (პარიზის დროით), ზღვისიქითა მეცნიერებების აკადემიაში (15, rue La Pérouse) გაიმართება ფრანგულენოვანი წიგნის ”La Géorgie à la croisée des cultures” („საქართველო კულტურათა გზაგასაყარზე“) პრეზენტაცია.
წიგნის გამოცემის იდეა დაიბადა 2022 წლის 29-30 ნოემბერს პარიზში, ზღვისიქითა მეცნიერებების აკადემიაში, საქართველოს კულტურის, სპორტისა და ახალგაზრდობის სამინისტროს დაფინანსებით, საფრანგეთში საქართველოს საელჩოს თანადაფინანსებითა და ილიას სახელმწიფო უნივერსიტეტის მხარდაჭერით გამართული იმავე დასახელების კონფერენციის შემდეგ, რომელშიც კულტურის სხვადასხვა სფეროს ქართველი და ფრანგი სპეციალისტები მონაწილეობდნენ.
კონფერენციის მასალები 2023 წლის დეკემბერში აკადემიის ბიულეტენში Mondes & Cultures დაიბეჭდა.
ნაშრომი, რომელიც უფრო ფართო მასშტაბით წარმოადგენს ქართული კულტურის სხვადასხვა მიმართულებას, უხვად არის ილუსტრირებული. გარეკანის ილუსტრაცია ეკუთვნის რუსუდან ფეტვიაშვილს, წიგნშიც მის მიერ შესრულებული „ოთხთავის“ იშვიათი ხელნაწერის რვა და „ვეფხისტყაოსნის“ ფრანგული თარგმანის ერთი ილუსტრაციაა.
გამოცემა საჩუქრად გადაეცემა საქართველოში სხვადასხვა მისიით ჩამოსულ ფრანგულენოვან ხელოვანებს, მეცნიერებს, კულტურის სხვადასხვა სფეროს სპეციალისტებს, დაეგზავნება ფრანგულენოვანი ქვეყნების ეროვნულ და საუნივერსიტეტო ბიბლიოთეკებს.
წიგნის თანაავტორები არიან ილიას სახელმწიფო უნივერსიტეტის პროფესორები: ნინო ჯავახიშვილი, მანანა ჯავახიშვილი, გიორგი სანიკიძე, თამარ ცოფურაშვილი, ავთანდილ ოქროსცვარიძე, ნინო მხეიძე/ელისაბედ ალფაიძე, თამაზ გაბისონია, მზაღო დოხტურიშვილი და რომანული ფილოლოგიის მაგისტრატურის კურსდამთავრებული მარიამ ღლონტი.
მსურველებს შეუძლიათ პრეზენტაციას დაესწრონ ონლაინ:

https://us06web.zoom.us/j/82099913205?pwd=[REDACTED]

ID de réunion: 820 9991 3205
Code secret: [REDACTED]

სამუშაო შეხვედრა „ჯანდაცვის სფეროს შრომის ბაზრის საჭიროებები: გამოწვევები და პერსპექტივები“
2024-09-20 10:00 - 17:00
20 სექტემბერს, 10:00 საათზე, ილიას სახელმწიფო უნივერსიტეტის G106 აუდიტორიაში საბუნებისმეტყველო მეცნიერებებისა და მედიცინის სკოლის საზოგადოებრივი ჯანდაცვის გუნდის ორგანიზებითა და ბათუმის საერთაშორისო უნივერსიტეტთან თანამშრომლობით გაიმართება შეხვედრა „შრომის ბაზრის საჭიროებები ჯანდაცვის სფეროში: გამოწვევები და პერსპექტივები“ მსოფლიო ბანკისა და კონკურენტული ინოვაციის ფონდის (CIF) მიერ დაფინანსებული პროექტის „განათლება უკეთესი დასაქმებისთვის: პარტნიორობა ინოვაციურ ჯანდაცვაში“ ფარგლებში.
შეხვედრაზე, რომელშიც მონაწილეობას მიიღებენ სამედიცინო მომსახურების მიმწოდებლები, ჯანდაცვის პოლიტიკის შემქმნელები, საგანმანათლებლო დაწესებულებათა წარმომადგენლები და სტუდენტები/კურსდამთავრებულები, განიხილება ჯანდაცვის შრომის ბაზრის საჭიროებათა კვლევის შედეგები და გაიმართება დიალოგი დაინტერესებულ მხარეებს შორის პრიორიტეტული ინტერვენციებისა და თანამშრომლობის შესაძლებლობების შესახებ.
სამუშაო ენა: ქართული
დრო: 20 სექტემბერი, 10:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრების მსურველებმა უნდა გაიარონ რეგისტრაცია შემდეგ ბმულზე: https://forms.gle/4gEoQiAsj3NGaG85A

„სტრუქტურული ცვალებადობა: ნაირგვარი ბიოლოგიური სისტემების კვლევის უნივერსალური ლოგიკური მეთოდი“ – პროფესორ ევსეი კოსმანის საჯარო ლექცია
2024-09-13 16:00 - 17:00
13 სექტემბერს, 16:00 საათზე, ილიას სახელმწიფო უნივერსიტეტის E325 აუდიტორიაში მათემატიკოსი, ისრაელის თელ-ავივის უნივერსიტეტის პროფესორი ევსეი კოსმანი წაიკითხავს საჯარო ლექციას „სტრუქტურული ცვალებადობა: ნაირგვარი ბიოლოგიური სისტემების კვლევის უნივერსალური ლოგიკური მეთოდი“.
პროფ. ევსეი კოსმანი ეხმარება ბიოლოგებს მონაცემების ანალიზში, წაიკითხავს ლექციას მეთოდოლოგიის შესახებ, რომელსაც იყენებს. წლების განმავლობაში კოსმანი იკვლევს რთულ ბიოლოგიურ სისტემებს, როგორებიცაა: სქესობრივი და უსქესო გამრავლება, პლოიდურობის გავლენა გენეტიკური მონაცემების ანალიზზე,
ეკოსისტემების ფუნქციური ჯგუფების გამოყოფა, ვირულენტობისა და რეზისტენტობის ანალიზი, მცენარეების ადაპტაციები და სხვ.
ლექცია განკუთვნილია ბიოლოგებისთვის – მეცნიერებისა და სტუდენტებისთვის, ასევე მათემატიკოსებისთვის, რომლებიც მუშაობენ გამოყენებით სფეროში.
სამუშაო ენა: ინგლისური
დრო: 13 სექტემბერი, 16:00 საათი
ადგილმდებარეობა: ილიას სახელმწიფო უნივერსიტეტის E325 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2024

„თემთა მრავალფეროვნება იმპერიულ სივრცეებში და მათი ნაცნობი და უცნობი ისტორიები: მეხსიერება და თვითორგანიზაცია აღმოსავლეთ ევროპისა და ოსმალურ იმპერიათა ურბანულ ცენტრებში“ სემინარი
2024-09-12 09:00 - 2024-09-13 18:00
12-13 სექტემბერს, 9:00 საათზე, მაქს ვებერის ფონდისა და სტამბოლის ორიენტინსტიტუტის ორგანიზებით და ილიას სახელმწიფო უნივერსიტეტთან თანამშრომლობით ილიაუნის ავსტრიულ ბიბლიოთეკაში გაიმართება სემინარი „თემთა მრავალფეროვნება იმპერიულ სივრცეებში და მათი ნაცნობი და უცნობი ისტორიები: მეხსიერება და თვითორგანიზაცია აღმოსავლეთ ევროპისა და ოსმალურ იმპერიათა ურბანულ ცენტრებში“.
სემინარი ეძღვნება იმპერიულ სივრცეებში უმცირესობად ჩამოყალიბებული ურბანული თემების ყოველდღიურ ცხოვრებას, მათ ისტორიასა და მემკვიდრეობას. ღონისძიების მონაწილე ისტორიკოსები და ანთროპოლოგები ისაუბრებენ ავსტრია-უნგრეთის, რუსეთისა და ოსმალეთის იმპერიათა ქალაქებში ეთნიკურ და რელიგიურ თემთა მრავალფეროვანი გამოცდილების შესახებ.
განსაკუთრებული ყურადღება დაეთმობა დასახელებულ თემთა მიერ ურბანული ფუნქციონირებისთვის შექმნილი სტრუქტურული ერთეულების ისტორიას, მათ ეთნიკურ და რელიგიურ ინფრასტრუქტურას, სავაჭრო ფორმებსა და მათ რეპრეზენტაციას კერძო მეხსიერებაში.
ზოგიერთი პრეზენტაცია შეეხება იმ თემთა ისტორიას, რომლებიც დღეს აღარ არსებობენ, თუმცა თავის დროზე მნიშვნელოვან როლს ასრულებდნენ ურბანულ ცხოვრებაში, მათი კულტურული, მხატვრული და არქიტექტურული მემკვიდრეობა კი დღემდე ფასობს და კონცეპტუალურ ინტერპრეტაციას პოვებს თანამედროვე მემკვიდრეებსა თუ გარე დამკვირვებლებში.
იხილეთ დღის წესრიგი ბმულზე.
სამუშაო ენა: ინგლისური
დრო: 12-13 სექტემბერი, 9:00 საათი
ადგილმდებარეობა: ილიას სახელმწიფო უნივერსიტეტი, (S507) ავსტრიული ბიბლიოთეკა, გიორგი წერეთლის ქუჩა N3
დასწრება თავისუფალია.

საერთაშორისო კონფერენცია „კათოლიკურ მისიათა მემკვიდრეობა. რელიგიური დაყოფა და კავშირები XVIII-XIX საუკუნეების საქართველოში”
2024-09-10 08:00 - 2024-09-13 17:00
10-13 სექტემბერს ილიას სახელმწიფო უნივერსიტეტში გაიმართება საერთაშორისო კონფერენცია „კათოლიკურ მისიათა მემკვიდრეობა. რელიგიური დაყოფა და კავშირები XVIII-XIX საუკუნეების საქართველოში“.
კონფერენციაში მონაწილეობისთვის განაცხადების მიღება დაიწყო.
გვიანანტიკურობის ეპოქის საქართველოს მართლმადიდებლური ეკლესია და ადრეული მოდერნულობის საქართველოს კათოლიკური მისიები თავიანთ ლიტურგიკულ პრაქტიკაში ეყრდნობოდნენ ერთსა და იმავე ტექსტურ კორპუსს — ბიბლიის ძველ ქართულ თარგმანებს, რომელთა პირველი ნიმუშები V საუკუნის ხელნაწერებით არის მოღწეული.
განსხვავებული კონფესიის ქრისტიანულ ეკლესიებში ერთიანი რელიგიური ტექსტური კორპუსის არსებობამ ფრაგმენტირებისა და დაკავშირებულობის საინტერესო მოდელი შექმნა, განსაკუთრებით შუა საუკუნეებიდან მოდერნულობის ეპოქამდე გარდამავალ პერიოდში. განსხვავებული ეპოქების ლიტურგიკულმა პრაქტიკამ და საქართველოში რელიგიური ინკულტურაციის სხვადასხვა ეტაპმა უდიდესი როლი ითამაშა ქართული ენის ემანსიპაციის, მისი სოციალური და საზოგადოებრივი ფუნქციების განვითარებაში. ფრაგმენტულობისა და დაკავშირებულობის ტენდენციებს გარკვეულ ელფერს სძენდა საქართველოს კათოლიკურ მისიებში ღვთისმსახურების სამი წესის თანაარსებობა, ესენია: Rito Latino, Rito Armenio Catolico, Rito Georgiano Catolico.
კონფერენციის ძირითადი თემები:

აღმოსავლეთის კათოლიკური ეკლესიები
მისიონერული ლინგვისტიკა და კათოლიკურ მისიათა ტექსტუალური მემკვიდრეობა
კათოლიკური ინკულტურაციის პროცესები ადრეული გლობალური ისტორიისა და მოდერნულობის პერსპექტივიდან

კონფერენციაში მონაწილეობისთვის აბსტრაქტი (დაახლოებით 300 სიტყვა) და curriculum vitae გაგზავნეთ ელფოსტაზე: lecamiconference@iliauni.edu.ge
აბსტრაქტების წარმოდგენის ვადა — 16 ივნისი
აბსტრაქტების შერჩევის ვადა — 23 ივნისი
კონფერენციის სამუშაო ენები — ქართული, ინგლისური
კონფერენციაში მონაწილეობა უფასოა.
დამატებითი კითხვებისთვის: lecamiconference@iliauni.edu.ge

ფსიქოანალიტიკოს იორამ ინსპექტორის საჯარო ლექცია
2024-09-01 14:00 - 15:00
1-ელ სექტემბერს, 14:00 საათზე, საქართველოს ანალიტიკური ფსიქოლოგიის ასოციაციის ინიციატივით ილიას სახელმწიფო უნივერსიტეტის G106 დარბაზში ბრიტანელი ფსიქოანალიტიკოსი იორამ ინსპექტორი წაიკითხავს საჯარო ლექციას თემაზე „ვინც უცოდველია თქვენ შორის, პირველმა მან ესროლოს ქვა!“ (იოანე, 8:7) – ბოროტება იუნგიანური პერსპექტივიდან“.

მომხსენებლის შესახებ:
იორამ ინსპექტორი, მედიცინის დოქტორი
ჰაროუ, ინგლისი, გაერთიანებული სამეფო
მედიცინის დოქტორი იორამ ინსპექტორი კონსულტანტი ფსიქიატრი, ფსიქოთერაპევტი და წმინდა მარკოზის საავადმყოფოს ფსიქოლოგიური მედიცინის განყოფილების ხელმძღვანელია, განყოფილებისა, რომელშიც მკურნალობენ და ეხმარებიან ადამიანებს, რომელთაც სხვადასხვა გასტროენტეროლოგიურ დაავადებებთან და აშლილობებთან უწევთ გამკლავება.
სამედიცინო განათლება ისრაელში, ბენ გურიონისა და თელ-ავივის უნივერსიტეტებში, მიიღო. მისი სადოქტორო ნაშრომი „სხვა ადამიანის გული“ ეძღვნება გულის გადანერგვის ფსიქიატრიულ ასპექტებს. ფსიქიატრიის სპეციალობის ტრენინგი, რომელიც მოიცავს ზოგად ფსიქიატრიას, მოკავშირე ფსიქიატრიასა და ფსიქოთერაპიას, გაიარა ისრაელში, შალვათას მენტალური ჯანმრთელობის ცენტრში, რომელიც აფილირებულია თელ-ავივის უნივერსიტეტის საკლერის სახელობის მედიცინის ფაკულტეტთან.
იორამ ინსპექტორმა ასევე გაიარა ფსიქოთერაპიის საფუძვლიანი ტრენინგი; დაესწრო საკლერის მედიცინის ფაკულტეტის ფსიქოანალიზზე ორიენტირებულ ფსიქოთერაპიისა და ისრაელის იუნგიანური საზოგადოების ტრენინგებს, რის შემდეგაც გახდა იუნგიანელი ანალიტიკოსი და საერთაშორისო ანალიტიკური ფსიქოლოგიის საზოგადოების წევრი. სწავლა განაგრძო ინგლისში, ლონდონის ანალიტიკური ფსიქოლოგიის საზოგადოებაში.

სამუშაო ენა: ქართული (თანიმდევრული თარგმანით)
დრო: 1-ელო სექტემბერი, 14:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

ტრენინგი „მედიცინა და ინოვაცია“
2024-08-05 10:00 - 16:00
5 აგვისტოს, 10:00 საათზე, ილიას სახელმწიფო უნივერსიტეტის G106 აუდიტორიაში პროექტის „InTech4MED – ინოვაცია და ტექნოლოგია მედიცინაში“ ფარგლებში გაიმართება ტრენინგი „მედიცინა და ინოვაცია“.
მისი მიზანია ახალგაზრდა მეცნიერთა, მაგისტრატურისა და დოქტორანტურის სტუდენტთა კვლევითი უნარების განვითარების ხელშეწყობა ინტერაქტიული საგანამანათლებლო-პრაქტიკული ღონისძებების განხორციელების გზით.
ტრენინგში მონაწილეობის მსურველებმა წინასწარ უნდა გაიარონ რეგისტრაცია ბმულზე: https://shorturl.at/BIIB3
სამუშაო ენა: ინგლისური
დრო: 5 აგვისტო, 10:00-16:00 სთ.
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1

„სამედიცინო მონაცემების ანალიზი“ – კურსი ახალგაზრდა მკვლევრებისთვის
2024-07-29 16:00 - 18:00
29 ივლისს, 16:00 საათზე, ილიას სახელმწიფო უნივერსიტეტის G106 აუდიტორიაში პროექტის „InTech4MED – ინოვაცია და ტექნოლოგია მედიცინაში“ ფარგლებში დაიწყება კურსი ახალგაზრდა მკვლევრებისთვის „სამედიცინო მონაცემების ანალიზი“. კურსი დასრულდება 2 აგვისტოს.
მისი მიზანია ახალგაზრდა მეცნიერების, მაგისტრატურისა და დოქტორანტურის სტუდენტთა კვლევითი უნარების განვითარების ხელშეწყობა.
ტრენინგში მონაწილეობის მსურველებმა წინასწარ უნდა გაიარონ რეგისტრაცია ბმულზე: https://shorturl.at/THfhm
სამუშაო ენა: ინგლისური
დრო: 29 ივლისი – 2 აგვისტო, 16:00 სთ
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1

პროფესორ ბესიკ კანკიას სემინარი „სიცოცხლის წარმოშობის ახალი ჰიპოთეზა: კვადრუპლექსური სამყარო“
2024-07-23 15:00 - 16:00
23 ივლისს, 15:00 საათზე, ილიას სახელმწიფო უნივერსიტეტის G106 აუდიტორიაში ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის ასოცირებული პროფესორი ბიოფიზიკის მიმართულებით, ოჰაიოს სახელმწიფო უნივერსიტეტის ქიმიისა და ბიოქიმიის დეპარტამენტის (აშშ) უფროსი მკვლევარი ბესიკ კანკია გამართავს სემინარს თემაზე: „სიცოცხლის წარმოშობის ახალი ჰიპოთეზა: კვადრუპლექსური სამყარო“.
თემის მოკლე მიმოხილვა
დღევანდელობის ყველაზე პოპულარული სიცოცხლის წარმოშობის ჰიპოთეზა, რნმ-ის სამყარო, პარადოქსულია და ვერ იძლევა პასუხს მთავარ შეკითხვებზე ევოლუციის უწყვეტობის პრინციპის დარღვევის გარეშე. მომხსენებელი ისაუბრებს ალტერნატიულ ჰიპოთეზაზე, კვადრუპლექსური სამყაროზე, რომელიც სიცოცხლის წარმოშობას სრულად ანალიზირებად სამეცნიერო საკითხად აქცევს. ეს ჰიპოთეზა ხსნის (1) პირველადი სიცოცხლის ფორმის წარმოშობას, (2) დარვინისტული ევოლუციის ჩასახვასა და (3) ამ სიცოცხლის ფორმის თანდათანობით გარდაქმნას დღევანდელ ბიოლოგიაში ევოლუციის უწყვეტობის პრინციპის დარღვევის გარეშე.

References: [1] Kankia B. 2021. Quadruplex World. Orig Life Evol Biosph 51: 273-286.
[2] Kankia B. 2022. Trinity of G-tetrads and origin of translation. Biol Direct 17: 12.
[3] Kankia B. 2023. Which came first: the chicken, the egg, or guanine? Submitted to RNA
სამუშაო ენა: ქართული
დრო: 23 ივლისი, 15:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2024

რელიგიურ-საგანმანათლებლო ჟურნალის „ზღვარი − მართლმადიდებლობა და თანამედროვეობა“ პრეზენტაცია
2024-07-22 17:00 - 18:00
22 ივლისს, 17:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტის სამაგისტრო პროგრამის „რელიგიის კვლევები“ ფარგლებში გაიმართება რელიგიურ-საგანმანათლებლო ჟურნალის „ზღვარი − მართლმადიდებლობა და თანამედროვეობა“ პრეზენტაცია. ჟურნალს წარადგენს და განხილვას გაუძღვება გამოცემის მთავარი რედაქტორი, დეკანოზი გიორგი წეროძე.
ჟურნალის წარდგენისა და განხილვის ორგანიზატორია ლიტერატურული კლუბი USAID-ის პროგრამის „ერთიანობა მრავალფეროვნებაშია“ ფარგლებში, რომელსაც ახორციელებს საქართველოს გაეროს ასოციაცია აშშ-ის საერთაშორისო განვითარების სააგენტოს ფინანსური მხარდაჭერით.
სამუშაო ენა: ქართული
დრო: 22 ივლისი, 17:00 საათი
ადგილმდებარეობა: წიგნის სახლი „ლიგამუსი”, ი. ჭავჭავაძის გამზ. N32
დასწრება თავისუფალია.

კურსდამთავრებულების გამოსაშვები ცერემონია
2024-07-20 19:00 - 20:00
20 ივლისს, 19:00 საათზე, ილიას სახელმწიფო უნივერსიტეტში გაიმართება 2024 წლის კურსდამთავრებულების გამოსაშვები ცერემონია.
საზეიმო ცერემონიას გახსნის და სტუდენტებს ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი ნინო დობორჯგინიძე, რის შემდეგაც შესრულდება ქუდების ცაში ასროლის ტრადიციული რიტუალი.
კურსდამთავრებულთა გამოსაშვები ცერემონია დასრულდება კონცერტით. სტუდენტებისთვის დაუკრავენ:

ალექსანდრე ხარანაული
ბენდი „ნუ მიეყრდნობით“

დრო: 20 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო (ქ. ჩოლოყაშვილის გამზ. N3/5, ვაკის პარკის მოპირდაპირედ)

დოქტორანტ ლევან ნაცვლიშვილის სადისერტაციო ნაშრომის დაცვა
2024-07-19 13:00 - 14:00
19 ივლისს, 13:00 საათზე, ილიას სახელმწიფო უნივერსიტეტის T102 აუდიტორიაში გაიმართება ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის დედამიწის შემსწავლელი მეცნიერებების სადოქტორო პროგრამის დოქტორანტ ლევან ნაცვლიშვილის სადისერტაციო ნაშრომის „სივრცული მონაცემების ინფრასტრუქტურის (SDI) შექმნა სამეცნიერო-აკადემიური მიზნებისთვის და მისი გამოყენება დედამიწის შემსწავლელ მეცნიერებებში” დაცვა.
სამეცნიერო ხელმძღვანელი – ილიას სახელმწიფო უნივერსიტეტის ასოცირებული პროფესორი ნატო ჯორჯიაშვილი
სამუშაო ენა: ქართული
დრო: 19 ივლისი, 13:00 საათი
ადგილი: ილიას სახელმწიფო უნივერსიტეტის T102 აუდიტორია
დასწრება თავისუფალია.

ადიქციის კვლევების სამაგისტრო პროგრამა – ღია კარის დღე
2024-07-18 16:00 - 18:00
18 ივლისს, 16:00 საათზე, წიგნის სახლში „ლიგამუსი“ გაიმართება ღია კარის დღე ილიას სახელმწიფო უნივერსიტეტის ადიქციის კვლევების სამაგისტრო პროგრამის შესახებ.
შეხვედრას გაუძღვებიან ილიაუნის ადიქციის კვლევების სამაგისტრო პროგრამის პროფესორები : ჯანა ჯავახიშვილი, დავით ოთიაშვილი და ირმა კირთაძე. მონაწილეობას მიიღებენ პროგრამის კურსდამთავრებულები და დამსაქმებლები.
დამსწრე საზოგადოება გაეცნობა ინფორმაციას ადიქციის კვლევების სამაგისტრო პროგრამაზე მიღება-სწავლების, დასაქმების შესაძლებლობებისა და სფეროების შესახებ, გაიგებს, რას სძენს პროგრამა სტუდენტს/კურსდამთავრებულს როგორც პროფესიული, ასევე პიროვნული ზრდის თვალსაზრისით.
ადიქციის კვლევების სამაგისტრო პროგრამა ინტერდისციპლინურია. მასზე სწავლა შეუძლიათ საბაკალავრო ან მისი ტოლფასი საფეხურის განათლების მქონე ფსიქოლოგებს, სამედიცინო სფეროს წარმომადგენლებს, სოციალურ მუშაკებს, პედაგოგებს, განათლების მენეჯერებს, ჟურნალისტებს, იურისტებს და ა. შ.
ფორმატი: ჰიბრიდული. შესაძლებელია დასწრება ონლაინ მითითებული ბმულით: https://www.facebook.com/events/440665688810682
სამუშაო ენა: ქართული
დრო: 18 ივლისი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

კახა ლომაიას კრებულის „გამოცდები: წერილები, ინტერვიუები, გამოსვლები, ჩანაწერები“ პრეზენტაცია
2024-07-16 18:00 - 19:00
16 ივლისს, 18:00 საათზე, წიგნის სახლში „ლიგამუსი“ გაიმართება კახა ლომაიას წიგნის „გამოცდები: წერილები, ინტერვიუები, გამოსვლები, ჩანაწერები“ პრეზენტაცია.
კრებული აერთიანებს ალექსანდრე (კახა) ლომაიას სხვადასხვა დროის პუბლიკაციებსა და გამოუქვეყნებელ მასალებს.
ავტორის ვრცელ წინასიტყვაობასთან ერთად გამოცემაში შეტანილია წერილები განათლების რეფორმაზე, საშინაო და საგარეო პოლიტიკაზე, ასევე გამოსვლები გაეროს უშიშროების საბჭოსა და გენერალური ასამბლეის სხდომებზე, ინტერვიუები და ჩანაწერები.
კრებულის დანართში შესულია რამდენიმე საერთაშორისო პუბლიკაციის თარგმანი საქართველოს განათლების რეფორმის შესახებ. საქართველოს უახლესი ისტორიის ზოგიერთ მნიშვნელოვან მომენტს ასახავს წიგნის ფოტოები, რომელთა უმრავლესობა პირველად ქვეყნდება.
საქართველოს დამოუკიდებლობის აღდგენის შემდეგ, 1991 წელს, ალექსანდრე (კახა) ლომაია იყო საქართველოს პირველი მუდმივი წარმომადგენელი (ელჩი) რუსეთში.
1995-2004 წლებში – ფონდ „ევრაზიის“ (აშშ) საქართველოს ოფისის პროგრამების კოორდინატორი და დირექტორი, ფონდი „ღია საზოგადოება-საქართველოს“ აღმასრულებელი დირექტორი, „დემოკრატიული კოალიციის პროექტის“ (აშშ) რეგიონული დირექტორი ახალ დამოუკიდებელ სახელმწიფოებში.
2004-2007 წლებში მუშაობდა საქართველოს განათლებისა და მეცნიერების მინისტრად, 2008-2009 წლებში – საქართველოს ეროვნული უშიშროების საბჭოს მდივნად. 2009-2013 წლებში იყო საქართველოს მუდმივი წარმომადგენელი გაერთიანებული ერების ორგანიზაციასთან.
2014 წლიდან მუშაობს გაეროს შტაბ-ბინაში, ნიუ-იორკში, სამთავრობოთაშორისი საქმეების უფროს ოფიცრად, გაეროს განიარაღების კომისიის მდივნად.
წიგნი გამოსცა „ინტელექტმა“.
სამუშაო ენა: ქართული
დრო: 16 ივლისი, 18:00 საათი ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

დოქტორანტ სოფიკო კოტრიკაძის სადისერტაციო ნაშრომის დაცვა
2024-07-16 14:00 - 16:00
16 ივლისს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტის სადოქტორო პროგრამის „კულტურის კვლევები“ დოქტორანტი სოფიკო კოტრიკაძე დაიცავს სადისერტაციო ნაშრომს „ტრადიცია და სიახლე ქართულ საავტორო სიმღერებში“.
სამეცნიერო ხელმძღვანელი – თამაზ გაბისონია, ილიას სახელმწიფო უნივერსიტეტის ასოცირებული პროფესორი
დრო: 16 ივლისი, 14:00 საათი
ადგილმდებარეობა: წიგნის სახლი „ლიგამუსი”, ი.ჭავჭავაძის გამზ. N32
დასწრება თავისუფალია.
2024

„სქესობრივად გამრავლებადი და პართენოგენეზული კლდის ხვლიკების (Darevskia Arribas) სასიცოცხლო ციკლების შედარებითი კვლევა“- დოქტორანტ ნათია ბარათელის სადისერტაციო ნაშრომის დაცვა
2024-07-16 14:00 - 15:00
16 ივლისს, 14:00 საათზე, ილიას სახელმწიფო უნივერსიტეტის G106 აუდიტორიაში ილიაუნის ეკოლოგიის ინსტიტუტის დოქტორანტი ნათია ბარათელი დაიცავს სადისერტაციო ნაშრომს „სქესობრივად გამრავლებადი და პართენოგენეზული კლდის ხვლიკების (Darevskia Arribas) სასიცოცხლო ციკლების შედარებითი კვლევა“.
თემის მოკლე მიმოხილვა
Darevskia-ს გვარის კავკასიური კლდის ხვლიკების მრავალფეროვან ჯგუფში ვხვდებით როგორც ორსქესიან, ასევე, პართენოგენეზულ (ერთსქესიან) სახეობებს. სწორედ ამ ჯგუფში დაფიქსირდა ხმელეთის ხერხემლიანების პირველი პართენოგენეზული ფორმა.
სადოქტორო კვლევა მიზნად ისახავდა, განსხვავებათა შესწავლას ერთსქესიანი (Darevskia dahli, Darevskia armeniaca) და ორსქესიანი, მშობელი (Darevskia portschinskii, Darevskia valentini) კავკასიური კლდის ხვლიკების სასიცოცხლო ციკლების მნიშვნელოვან განზომილებებს თანაარსებობის პირობებში.
კვლევისას დოქტორანტმა შეისწავლა ერთი და ორსქესიანი ხვლიკების სივრცით განაწილებაზე გარემო ფაქტორების ზემოქმედება, განსხვავებები რეპროდუქციულ ძალისხმევაში, ძლიერი გენეტიკური კომპონენტების მქონე ფენოტიპური თვისებები და თავის ფორმის ცვალებადობა.
შესწავლილ პართენოგენზულ სახეობებს აქვთ რამდენიმე ერთობლივი ეკოლოგიური მახასიათებელი, რომლებიც განასხვავებს მათ ორსქესიანი მშობლებისგან: მათი ევოლუციური სტრატეგია არასტაბილურ გარემოსთან უკეთესადაა ადაპტირებული, უფრო სწრაფი რეპროდუქცია ეხმარება მათ წარმატებაში, ვიდრე ფენოტიპური ადაპტაცია კონკრეტულ გარემო პირობებთან. ამასთან, ისინი არ ხარჯავენ დიდ ენერგიას სახეობათაშორის შეჯიბრში, რაც შეიძლება იყოს მათი სუსტი ყბების მიზეზი, რომელიც არ არის ადაპტირებული აგრესიულ ქცევასთან.
სამუშაო ენა: ქართული
დრო: 16 ივლისი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2024

ილიაუნის ხალხური სიმღერის სტუდენტური გუნდის 22-ე სემესტრული საანგარიშო კონცერტი
2024-07-15 19:00 - 20:00
15 ივლისს, 19:00 საათზე, ილიას სახელმწიფო უნივერსიტეტის B201 აუდიტორიაში გაიმართება ილიაუნის ხალხური სიმღერის სტუდენტური გუნდის 22-ე სემესტრული საანგარიშო კონცერტი.
გუნდის ხელმძღვანელია ილიას სახელმწიფო უნივერსიტეტის ასოცირებული პროფესორი თამაზ გაბისონია.
დრო: 15 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32.
დასწრება თავისუფალია.

დოქტორანტ მაია დამენიას სადისერტაციო ნაშრომის დაცვა
2024-07-12 17:00 - 18:00
12 ივლისს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტის სადოქტორო პროგრამის „ციფრული ჰუმანიტარია“ დოქტორანტი მაია დამენია დაიცავს სადისერტაციო ნაშრომს „საქართველოს კათოლიკური მისიების პროსოპოგრაფიული ბაზა (საისტორიო მეხსიერების რევიზია XVII-XVIII საუკუნეების ქართული და უცხოური წყაროების მიხედვით)“.
სამეცნიერო ხელმძღვანელი – ნინო დობორჯგინიძე, ილიას სახელმწიფო უნივერსიტეტის პროფესორი
დრო: 12 ივლისი, 17:00 საათი
ადგილმდებარეობა: წიგნის სახლი “ლიგამუსი”, ი.ჭავჭავაძის გამზ. N32
დასწრება თავისუფალია.

საბუნებისმეტყველო მეცნიერების პოპულარიზაციის ღია კარის დღე ბოტანიკურ ბაღში
2024-07-12 15:00 - 17:00
12 ივლისს, 15:00-დან 18:00 საათამდე, ბოტანიკური ბაღის სადღესასწაულო სივრცეში, ილიას სახელმწიფო უნივერსიტეტი საქართველოს ეროვნულ ბოტანიკურ ბაღთან თანამშრომლობითა და შოთა რუსთაველის ეროვნული სამეცნიერო ფონდის მხარდაჭერით (SPG-23-1618) ბოტანიკის ინსტიტუტის 90 წლის იუბილესთან დაკავშირებით გამართავს საბუნებისმეტყველო მეცნიერების პოპულარიზაციის ღია კარის დღეს.
ნიკო კეცხოველის სახელობის ბოტანიკის ინსტიტუტი, რომელიც დაარსდა 1933 წელს, დღემდე წამყვან როლს ასრულებს საქართველოს ფლორისა და მცენარეულობის კვლევასა და ინვენტარიზაციაში.
ღონისძიებაზე ილიას სახელმწიფო უნივერსიტეტის საბუნებისმეტყველო მეცნიერებების ფაკულტეტის მკვლევართა ჯგუფები გამართავენ საინტერესო ღონისძიებებს და ჩაატარებენ ექსპერიმენტებს, რომლებიც წარმოაჩენენ საბუნებისმეტყველო დარგების განვითარებისა და პოპულარიზაციისთვის მნიშვნელოვან, საინტერესო პროექტებს, მიღწევებსა და თანამედროვე ტექნოლოგით შექმნილ პროექტებსა და პროცესებს, რომელთაც სამეცნიერო სამუშაოების დროს იყენებენ.
სტუმრებს დახვდებათ:

ნიკო კეცხოველის სახელობის ბოტანიკის ინსტიტუტის კარავი – ჰერბარიუმის გამოფენა;
კოსმოსური კვლევების ცენტრის კარავი – პლანეტარიუმი და ტელესკოპით მზეზე დაკვირვება;
გამოყენებითი ფიზიკის ინსტიტუტის კარავი;
ეკოლოგიის ინსტიტუტი;
ქიმიური ბიოლოგიის ინსტიტუტის კარავი;
ტექნოლოგიური მეწარმეობისა და ინოვაციების განვითარების ცენტრის კარავი;
დედამიწის შემსწავლელ მეცნიერებათა ინსტიტუტის კარავი;
Salis ლაბორატორიის და ახალგაზრდა მკვლევართა კლუბების კარავი;
ზოოლოგიის ინსტიტუტის კარავი და სხვ.

ღონისძიების დროს ასევე გაიმართება ბოტანიკურ პერსონაჟთა ილუსტრაციის ვორკშოპი.
მისი მონაწილენი შეძლებთ პერსონაჟის გამოგონებასა და ილუსტრირებას ბოტანიკური ფორმების გამოყენებით, ისწავლით მაგალითების მოძიებას, ფორმების განცალკევებას, მოხაზვას, გამარტივებასა და შეერთებას, გაეცნობით პერსონაჟის ილუსტრირების ძირითად პრინციპებს, როგორებიცაა: სილუეტი, ფერი და აქცენტები. ვორკშოპი არარსებული ბოტანიკური პერსონაჟის შექმნისა და გაცოცხლების საშუალებას მოგცემთ. დასასრულ მიიღებთ თქვენ მიერ შექმნილ უნიკალურ პერსონაჟს.
ასაკობრივი ზღვარი: 15+
ცოდნის დონე: ნებისმიერი
ხანგრძლივობა: 2 საათი, 10 წუთი შესვენება
მონაწილე უზრუნველყოფილი იქნება სამუშაო მასალებით – თაბახის ფურცლებით, უბრალო ფანქრით, შავ მელნიანი კალმით, პერგამენტის ქაღალდებით, გასაფერადებელი მასალებით (მარკერით, ფერადი ფანქრებით).
სურვილის შემთხვევაში შეგიძლიათ თან იქონიოთ საკუთარი გრაფიკული პლანშეტი ან ლეპტოპი სახატავი აპლიკაციებით (Procreate App, Photoshop, Sketch).
ვორკშოპზე დასასწრებად გთხოვთ, გაიაროთ რეგისტრაცია ბმულზე: https://forms.gle/XvvsFcWxiCuXGAeh9
გაითვალისწინეთ, რომ შეზღუდული ადგილების გამო ვორკშოპში მონაწილეობას შეძლებს პირველი 20 რეგისტრირებული პირი.
რეგისტრაციის ბოლო ვადაა: 10 ივლისი, 18:00 საათი.
დრო: 12 ივლისი, 15:00 საათი
ადგილმდებარეობა: ბოტანიკური ბაღის ღია სადღესასწაულო სივრცე
დასწრება თავისუფალია.

ღონისძიების სტუმრებს შესაძლებლობა ექნებათ, ესტუმრონ საქართველოს ეროვნულ ჰერბარიუმს.
ჰერბარიუმის, როგორც ეროვნული საგანძურის, მნიშვნელობა განისაზღვრება შემდეგით:
მცენარეებისა და სოკოების საჰერბარიუმო კოლექციები, რომელთა საერთო რაოდენობა აჭარბებს 1 000 000-ს, უმნიშვნელოვანესი საფუძველია საქართველოსა და კავკასიის მცენარეთა სამყაროს (ჰაბიტატებისა და ცალკეული სახეობების გავრცელების არეალის ჩათვლით) ყველა მიმდინარე და მომავალი კვლევისა და მცენარეული რესურსების გამოყენების შემსწავლელი პროექტებისათვის.
საქართველოს მცენარეთა რესურსების უნიკალური ისტორიული დოკუმენტაციაა, შექმნილი კავკასიისა და საქართველოს ფლორის აღიარებულ მკვლევართა მიერ.
ტურზე დასასწრებად გთხოვთ, გაიაროთ რეგისტრაცია ბმულზე: https://shorturl.at/CgFwO
რეგისტრაციის ბოლო ვადა: 10 ივლისი, 18:00 საათი
დრო: 12 ივლისი, 16:00 და 17:00 საათი
ადგილმდებარეობა: ნიკო კეცხოველის სახელობის ბოტანიკის ინსტიტუტი
2024

„სასწავლო ლაბორატორიები თანაბარი უფლებებისთვის“ – შეხვედრა შშმ პირთა დამსაქმებელ ორგანიზაციებთან
2024-07-12 11:00 - 12:00
12 ივლისს, 11:00 საათზე, ილიას სახელმწიფო უნივერსიტეტის E115 აუდიტორიაში გაიმართება შეხვედრა შშმ პირების დამსაქმებელ ორგანიზაციებთან პროექტის #CIF -2023-04: „სასწავლო ლაბორატორიები თანაბარი უფლებებისთვის“ ფარგლებში.
შეხვედრაზე მოწვეულია სოციალური საწარმოების, არასამთავრობო ორგანიზაციების, სახელმწიფო ორგანიზაციებისა და ბიზნესის სექტორის 40-მდე წარმომადგენელი.
დამსწრე საზოგადოება გაეცნობა შშმ პირების დასაქმების ინოვაციურ მოდელს, რომლის მიხედვითაც დაგეგმილია უმაღლეს საგანმანათლებლო სისტემაში დასაქმების ხელშემწყობი მულტიდისციპლინური/მულტიპროფესიული სასწავლო პრაქტიკული ლაბორატორიის (ჰაბის) განვითარება ფსიქოლოგიისა და სოციალური მუშაობის სტუდენტებისთვის, როგორც პრაქტიკის ადგილი შშმ პირებისთვის სხვადასხვა სამუშაოს გასაანალიზებლად, ასევე განისაზღვრება შშმ/სსმ პირების კონკრეტულ სამუშაოსთან დაკავშირებული უნარ-ჩვევები, შესაძლებელი გახდება მათი სოციალური ინტეგრაცია და მხარდამჭერ თემში მონაწილეობის ხელშეწყობა.
შეხვედრაზე მოხსენებებს წაიკითხავენ პროექტის ხელმძღვანელი და მასწავლებლები, სტუდენტები ისაუბრებენ საკუთარი გამოცდილების შესახებ. დასასრულს გაიმართება დისკუსია დასაქმების პროცესში შშმ პირთა გამოწვევებისა და მათი მხარდაჭერის მოდელების შესახებ.
შეხვედრის ერთ-ერთი შედეგი იქნება მთელი საქართველოს მასშტაბით ქსელის „მოდი-ლაბორატორიები“ შექმნა შშმ პირების დასაქმების უფლებათა ადვოკატირებისთვის.
სამუშაო ენა: ქართული
დრო: 12 ივლისი, 11:00-დან 15:00 საათამდე
ადგილმდებარეობა: ილიას სახელმწიფო უნივერსიტეტის E115a აუდიტორია, ქ. ჩოლოყაშვილის გამზ. N32
დასწრება თავისუფალია.
2024
